./data/phi0474/phi009/phi0474.phi009.perseus-lat2.xml
M. Tullius Cicero
primum mihi				videtur de genere belli, deinde de magnitudine, tum de imperatore deligendo esse				dicendum  genus est eius belli quod maxime				vestros animos excitare atque inflammare ad persequendi studium debeat  in quo agitur				populi Romani gloria quae vobis a maioribus cum magna in omnibus rebus tum summa in re militari tradita est; agitur salus sociorum				atque amicorum pro qua multa maiores vestri magna et gravia					bella gesserunt; aguntur				certissima populi Romani vectigalia et maxima quibus amissis et pacis ornamenta et				subsidia belli requiretis; aguntur bona multorum civium quibus est a						vobis et				ipsorum causa et rei publicae consulendum